polyglot-tagger/wikipedia-language-snippets-filtered huggingface dataset:
கலப்பு சுரப்பிகள் புரதம் மற்றும் சளி ஆகிய இரண்டையும் வெளியிடுகின்றன.எ.கா; உமிழ்நீர் சுரப்பி; பரோடிட் சுரப்பியில் 20 சதவிகிதம் அதிகமாக நிணநீர் போன்று இருப்பினும், நாவடி சுரப்பி 5 சதவிகிதம் முக்கியமாக சளிச்சுரப்பியையும் மற்றும் 70 சதவிகிதம் கீழ்த்தாடை சுரப்பி கலப்பு, முக்கியமாக நிணநீர் போன்ற சுரப்பியாகவும் உள்ளன.
நாளமுள்ள சுரப்பிகள் - அபோகிரைன் சுரப்பிகள், ஹோலோகிரைன் சுரப்பிகள், அல்லது மெரோகிரைன் சுரப்பிகள் என அவற்றின் சுரப்புகள் வெளியேற்றப்படும் அடிப்படையில் பெயரிடப்படுகின்றன.
மெரோகிரைன் சுரப்பு - செல்கள் எக்ஸோசைடோசிஸ் மூலம் அவற்றின் பொருட்களை வெளியேற்றுகின்றன; எடுத்துக்காட்டாக, கணைய அழற்சி செல்கள்.
ஹோலோகிரைன் சுரப்பு - முழு செல்லும் சிதைந்து அதன் பொருட்கள் வெளியேற்றப்படுகின்றன. உதாரணமாக, தோல் மற்றும் மூக்கிலுள்ள எண்ணெய் சுரப்பிகள்.
நாளமுள்ள சுரப்பிகள் ஒரு சுரப்பிப் பகுதியையும், ஒரு குழாய் பகுதியையும் கொண்டிருக்கின்றன, அவற்றின் கட்டமைப்புகள் சுரப்பியை வகைப்படுத்த பயன்படுத்தப்படுகின்றன.
சுரப்பிப் பகுதியைகுழாய் அல்லது அழற்சி அல்லது இரண்டும் இணைந்த கலவையாக இருக்கலாம். சுரப்பிப் பகுதி பிரிவில் கிளைகள் இருப்பின், சுரப்பியானது ஒரு கிளைசார் சுரப்பி என்று அழைக்கப்படுகிறது.
மானஸ்பல் ஏரி என்பது இந்தியாவின் ஜம்மு காஷ்மீர் ஒன்றிய நிலப்பரப்பிலுள்ள காந்தர்பல் மாவட்டத்தில் இருக்கும் சபாபோரா பகுதியில் அமைந்துள்ள ஒரு நன்னீர் ஏரி. இந்தியாவின் ஆழமான ஏரிகளுள் மானஸ்பல் ஏரியும் ஒன்றாகும். இந்த ஏரியின் மிகத்தாழ்வான பகுதி 13 மீட்டர் அல்லது 43 அடி ஆழம் கொண்டது. இந்த ஏரியைச் சுற்றியவாறு நான்கு சிற்றூர்கள் அமைந்துள்ளன. அவை ஜரோக்பல், கொன்டபல், கிராட்பல் மற்றும் ஏரியின் தென்மேற்குப் பகுதியில் அமைந்துள்ள நெஸ்பல்.
இந்த ஏரியின் பெயரான மானஸ்பல் என்பது திபெத்திலிருக்கும் மானசரோவர் ஏரியின் பெயரிலிருந்து பெறப்பட்டது. முகலாய அரசி நூர் சகான் கட்டிய ஜரோகா பாக் என்றழைக்கப்படும் முகலாயத் தோட்டம் ஏரியை நோக்கியவாறு அமைந்துள்ளது. காஷ்மீரின் நீர்வாழ் பறவைகளுக்கான இயற்கையான தங்குமிடங்களுள் ஒன்றான இந்த ஏரி பறவை நோக்கலுக்கு ஏற்றதாக உள்ளது, எனவே "காஷ்மீர ஏரிகளுக்கெல்லாம் மிக உயர்ந்த மணி" எனச் செல்லமாக அழைக்கப்படுகிறது.
இது ஒரு பழங்கால ஏரி என உள்ளூர் மக்கள் நம்புகின்றனர், ஆயினும் இந்த ஏரியின் சரியான வயது கணக்கிடப்பட வேண்டியுள்ளது. இந்த ஏரியின் வடக்கு கரையின் அருகில் இடிந்த நிலையில் பதினேழாம் நூற்றாண்டைச் சேர்ந்த ஒரு கோட்டை உள்ளது. முகலாயர்களால் கட்டப்பட்ட இக்கோட்டை பஞ்சாப் பகுதியிலிருந்து சிறீநகருக்குப் பயணிக்கும் கூண்டு வண்டிகளால் கடந்த காலங்களில் பயன்படுத்தப்பட்டுள்ளது.
இந்த ஏரியின் வடிநிலம் பரப்பளவு கொண்டது. இந்த ஏரிக்கான நீர்வரத்தாகப் பெரிய ஓடைகள் ஏதுமில்லை, எனவே இது முதன்மையாக மழை மற்றும் பனிப்பொழிவாலும் நீரூற்றுகளாலும் நிரப்பப்படுகிறது. இந்த ஏரியிலிருந்து ஜீலம் ஆற்றுக்கு கட்டுப்படுத்தப்பட்ட முறையில் நீர்வெளியேறுகிறது.
சிறீநகரில் இருந்து ஷாதிபோரா, நஸீம், காந்தர்பல் வழியாகச் சாலை வழியே மானஸ்பல் ஏரிக்குச் செல்லலாம். காஷ்மீரின் பெரிய ஏரியான உளர் ஏரிக்கான சாலை இந்த ஏரியின் ஊடாக சாபாபோரா வழியாகச் செல்கிறது. சோன்மார்க்கிலிருந்து காந்தர்பல் வழியாக இந்த ஏரிக்கு வருவதும் எளிது.
இந்த ஏரி குடிநீருக்கான ஊற்றாக மட்டுமின்றி, நீர்வழிப் போக்குவரத்துக்கும், மீன்பிடிப்புக்கும், பொருளியல் வகையில் பயன்படும் தாவரங்களை அறுவடை செய்யவும், சுற்றுலா இடமாகவும், பொழுதுபோக்கிடமாகவும் பயன்படுகிறது.
இந்தியாவில் உள்ள தேவாலயங்களில் நேர்தியாக கட்டப்பட்ட தேவாலயங்களில் தூய பவுலின் ஆலயம், மெய்ஞானபுரமும் ஒன்றாகும். மார்ச் 7, 1830ஆம் ஆண்டு அருள்திரு. ரெனியஸ் அவர்கள் நெடுவிளை என பெயர் பெற்ற இக்கிராமத்தை மெய்ஞானபுரம் என பெயர் மாற்றினார்.
அருள்திரு. ஜான் தாமஸ், 1837இல் இக்கிராமத்தை வந்தடைந்தார், பின்னர் ஆலயத்தை மிக நேர்த்தியாக வடிவமைத்தார். இது திருநெல்வேலிக்கு சுற்றுலா வரும் அனைவரையும் கவரக் கூடிய இடமாக காணப்படுகிறது. 192 அடி உயரமுள்ள இதன் கோபுரம் 1868ஆம் ஆண்டு கட்டப்பட்டது. கோபுர கட்டுமானத்திற்கான அஸ்திபார கல் லாட் நெபியாரால் நிறுவப்பட்டது. அருள் திரு ஜான் தாமஸ் மரித்து இவ்வாலயத்தின் அருகிலே அடக்கம் செய்யப்பட்டார். ஒவ்வொரு ஆண்டும் ஜனவரி மாத்த்தின் கடைசி வியாழக்கிழமை அசனப் பண்டிகை கொண்டாடப்படுகிறது. இக்கிராம மக்கள் ஆலய பிரதிஸ்டை பண்டிகையை தூய பவுலின் நினைவாக கொண்டாடுகின்றனர். இப்பண்டிகையின் போது இக்கிராம மக்களின் உறவினர்கள் மற்றும் பார்வையாளர்கள் என ஒரு லட்சத்துக்கும் அதிகமான மக்கள் கலந்து கொள்ளுகின்றனர். அந்நேரத்தில் அதிக அளவிளான உணவு தயாரிக்கப்பட்டு வழங்கப்படுகிறது. இந்த அசனப் பண்டிகை தூத்துக்குடி மாவட்டத்தில் பிரசித்தி பெற்றது.
மெய்ஞானபுரம் தூத்துக்குடி மாவட்டத்தின் தெற்குப் பகுதியில், சாத்தான்குளத்திலிருந்து 10கி.மீ தூரத்திலும், நாசரேத்திலிருந்து 11 கி.மீ தெற்கிலும் அமைந்துள்ளது. இது மெய்ஞானபுரம் என்று அழைக்கப்படுகிறது. உடன்குடி இதன் அருகில் உள்ள நகரமாகும். இதன் அருகில் நாசரேத் ரெயில்வே நிலையம் அமையப்பெற்றுள்ளது. இது தூத்துக்குடி விமான நிலையத்தின் மூலம் சேவை பெறுகிறது. சாலை போக்குவரத்தின் வாயிலாக திருநெல்வேலி , தூத்துக்குடி மற்றும் நாகர்கோவிலுக்கு செல்லலாம்.
இக்கிராம மக்களின் வாழ்வாதாரத்திற்கான முக்கிய ஆதாரம் வேளாண்மை ஆகும். மேற்கு ஏக்கர் நீர் பாசனம் நீர்ப்பாசனத்திற்கு ஒரே ஆதாரம் ஆகும். செம்மறிகுளம் விவசாயிகள், சாந்தநேரி ஏரிக்கு வரும் கால்வாய் மறித்து சாகுபடி செய்வதால், சாந்தநேரி ஏரி எப்பொழுதும் வறண்டே காணப்படுகிறது. பல ஆண்டுகள் பருவமழை பொய்த்து போனதால் மக்கள் நகரத்திற்கு குடிபெயர்ந்தனர்.
மழைக்காலம் மற்றும் குளிர்காலம் காலநிலை இதமாக உணரப்படுகிறது. கோடைகாலத்தில் மிகவும் வெப்பமாகயிருக்கும். இக்கிராமம் மன்னர் வளைகுடாவிலிருந்து 5கி.மீ தொலைவில் அமையப்பெற்றதால், மாலையில் இதமான காற்று ஆண்டு முழுவதும் வீசுகின்றது.
ஃபீல்டிங் இங்கிலாந்தில் உள்ள சாமர்செட்டில் சார்பாம் என்ற ஊாில் பிறந்தார். ஈடன் கல்லூாியில் இவர் கல்வி பயின்றார். அங்கு இவருக்கு வில்லியம் பிட் என்பவருடன் வாழ்நாள் முழுவதும் தொடரக் கூடிய நட்பு ஏற்பட்டது. இவருடைய அம்மா இவரது 11-வது அகவையில் காலமானார். இவரை வளர்க்கும் பொறுப்பு இவரது தந்தை லியோடினட் ஜெனரல் எட்மண்ட் ஃபீல்டிங் - ஐ விடுத்து இவருடைய பாட்டிக்கு வழங்கப்பட்டது. தன் தந்தையை தொடர்ந்து பார்த்து வந்த போதிலும், இவருடைய பாட்டியின் வீட்டிலேயே தங்கி இருந்தார். இவரது உறவினரான சாரா ஆன்டரூஸ்-ஐ தேவாலயத்திற்குச் செல்லும் வழியில் கடத்த முயன்றார். ஆகையால் குற்ற வழக்கிற்குப் பயந்து, ஓடிவிட்டார். 1928-ல் லெய்டன்-க்குச் சென்று பண்டைய இலக்கியம் மற்றும் சட்டம் ஆகியவற்றை அங்குள்ள பல்கலைகழகத்தில் பயின்றார். பணப்பற்றாக் குறையின் காரணமாக லண்டன் திரும்பினார். பிறகு அங்குள்ள திரையரங்குகளுக்காக எழுத ஆரம்பித்தார். இவருடைய ஒரு சில படைப்புகள் இங்கிலாந்தின் அப்போதைய பிரதம மந்திாியான ராபர்ட் வால்பூலைச் சாடுவதாக அமைந்தது.
ஹென்றி ஃபீல்டிங் ஒரு ஆங்கில புதின எழுத்தாளர் மற்றும நாடக ஆசிரியர் ஆவார். இவருடைய வளமான, புவி சார்ந்த, நகைச்சுவையான, வஞ்சப்புகழ்ச்சி மிக்க எழுத்துக்களால் இனங்காணப்படுகிறார். இவர் "டாம் ஜோன்ஸ்" என்ற கொள்ளையர் புதினத்தின் ஆசிரியராவார். கூடுதலாக, பீல்டிங் ஒரு சட்டச் செயலாக்க வரலாற்றில் ஒரு முக்கிய இடத்தைப் பிடித்தார். பீல்டிங், நீதிபதியாக தனது அதிகாரத்தைப் பயன்படத்தி லண்டனின் முதல் போலிஸ்படை, "தி பவ் ஸ்ட்ரீட் ரன்னர்ஸ்" - ஐ நிறுவினார். இவருடைய இளைய சசோகதாி சாராவும் ஒரு வெற்றிகரமான எழுத்தாளர் ஆனார்.
திரையரங்கு உாிமச் சட்டம் 1737, ஹென்றிக்கு நேரடியான பாதிப்பை ஏற்படுத்தியது. இதன் காரணமாக இவருடைய நூலான "தி கோல்டன் ரம்ப்" ஆசிாியர் பெயர் இடப்படவும் இல்லை, வெளியிடப்படவும் இல்லை. ஆனால் ஹென்றி அவருடைய நாடகத்தில் தனது வஞ்சப்புகழ்ச்சியை எழுத ஆரம்பித்தார். இச்சட்டம் நிறைவேறிய உடன், அரசியல் வசைபாடுதல் முற்றிலும் இயலாததாகி விட்டது. நாடக ஆசிாியர் தங்களின் நாடகங்களை அரங்கேற்றுவதில் சிக்கல் ஏற்பட்டது. எனவே ஃபீல்டிங் நாடகம் எழுதும் வேலையை விட்டு தன் மனைவி மற்றும் இரண்டு குழந்தைகளுக்கு, உதவுவதற்காக சட்டத்துறையில் மீண்டும் நுழைந்து, பொிய வழக்குறைஞர் ஆனார்.
ஃபீல்டிங்கின் பொருளாதார அறிவுக் கூர்மை குறைவால், அவருடைய குடும்பம் அடிக்கடி வறுமையில் வாடியது. ஆனால் ரால்ஃப் ஆலன் என்ற செல்வந்தர் இவருக்கு உதவினார். ஆலனின் நினைவாக உருவாக்கப்பட்டதே 'டாம் ஜோன்ஸ்' என்ற நூலில் உள்ள ஸ்கொயர் ஆல்வொர்தி கதாபாத்திரம். ஃபீல்டிங்கின் மரணத்திற்குப் பிறகும், ஆலன் தொடர்ந்து ஃபீல்டிங்கின் குழந்தைகளின் கல்விக்காக உதவி செய்து வந்தார்.
வில்ஃபர்போர்ஸ் தீவிரமான கிறிஸ்தவனாக மாறினார். இதனைப் பார்த்த அவருடைய தாயும், தாத்தாவும் 1771-ல் அவருடைய 12-ம் வயதில் மீண்டும் ஹல்-லிற்கே அழைத்து வந்தனர். தன்னுடைய அத்தை, மாமாவைப் பிாிந்து வந்த வில்ஃபர்போர்ஸ் மிகவும் மனமுடைந்து போனார். வில்ஃபர்போர்ஸ்ஸின் குடும்பம் அவரை ஹல்-லில் உள்ள இலக்கணப் பள்ளியில் பயில அனுமதிக்கவில்லை. ஏனென்றால் அப்பள்ளியின் தலைமை ஆசிாியர் ஒரு தீவிர சமயப் பற்றாளர். ஆகவே வில்ஃபர்போர்ஸ் அருகில் உள்ள பாக்லிங்டன் பள்ளியில் 1771 முதல் 1776 வரை தன் படிப்பைத் தொடர்ந்தார். கிறிஸ்தவ சமயத்தால் ஈர்க்கப்பட்டதால், வில்ஃபர்போர்ஸால் ஹல்-ன் வாழ்க்கை முறையை ஏற்றுக் கொள்ள முடியவில்லை. பிறகு அவருடைய கிறிஸ்தவ மதத்தின் உணர்ச்சி வேகம் குறைந்தவுடன் ஹல்-ன் சராசாி வாழ்க்கையை ஏற்றுக் கொண்டார்.
அக்டோபர் 1776-ல் தனது 17 ஆவது வயதில், வில்ஃபர்போர்ஸ் கேம்பிாிட்ஜ்ஜில் உள்ள புனித ஜான் கல்லூரியில் சேர்ந்தார். அவருடைய தாத்தா மற்றும் மாமாவின் இறப்பிற்குப் பிறகு, 1777-ல் செல்வந்தராகவும், சுதந்திரமாக செயல்படுபவராகவும் மாறினார். அதன் விளைவாக அவருக்கு படிப்பின் மீது இருந்த ஆர்வம் குறையத் தொடங்கியது. சீட்டு ஆடுதல், சூதாட்டம் மற்றும் குடிப்பழக்கம் போன்ற இன்பகரமான வாழ்க்கை வாழ்ந்தார். நகைச்சுவைத் திறன், தாராள மனப்பான்மை மற்றும் சிறந்த உரையாடல் வல்லுநராக இருந்ததால் இவருக்கு நண்பர்கள் அதிகம். அதில் எதிர்கால பிரதமமந்திாி வி்ல்லியம் பிட் -ம் ஒருவர். படிப்பில் கவனம் இல்லாமல் இருந்த போதிலும், அவருடைய இளங்கலைப் பட்டத்தை 1781-லும் முதுகலைப் பட்டத்தை 1788-லும் பெற்றார்.
மதம் நல்லொழுக்கம் மற்றும் கல்வி ஆகியவற்றின் முக்கியத்துவம் வில்லியமுக்கு உணர்த்தப்பட்டது. தீமையை அளிக்கும் கழகம், இந்தியாவில் கிறிஸ்துவ சமயத்தைப் பரப்பும் அமைப்பு, சுதந்திர சைர லியோன் காலனியை உருவாக்குதல் கிறிஸ்துவ சபை உருவாக்கம், விலங்குகள் வதை தடுப்புக் கழகம் ஆகியவற்றிற்காக பரப்புரை மேற்கொண்டு வெற்றிபெற்றார். மாறுதலை விரும்பாத அவருடைய பண்பு அவரை அரசியல் ரீதியாகவும், சமூக ரீதியாகவும் கருத்து மாறுபாடுள்ள சட்டத்தை ஆதரவளிக்க வழிகோலியது. மேலும் இவர் சொந்த நாட்டில் உள்ள அநீதியைக் கண்டு கொள்ளாமல் இருப்பதாகவும், மாற்றாக வெளிநாடுகளில் உள்ள அடிமைகளுக்காக பரப்புரை மேற்கொள்வதாகவும் விமர்சனத்திற்கு உள்ளானார்.
அதன்பிறகு, முழுமையான அடிமைத் தனத்தை ஒழிப்பதற்காக பரப்புரை மேற்கொண்டார். 1826-ல் வில்லியம்-ன் உடலநலக்குறைவு காரணமாக நாடாளுமன்றத்திலிருந்து பதவி விலகினார். அதன்பிறகும் தொடர்ந்து அடிமை ஒழிப்பிற்காக போராடினார். இவருடைய பரப்புரை அடிமை ஒழிப்புச் சட்டம் 1833 உருவாக வழி வகுத்தது. இச்சட்டம் ஆங்கில பேரரசில் அடிமை ஒழிப்பிற்கு வழி வகுத்தது. இச் சட்டம் ஆங்கிலப் பராளுமன்றத்தில் நிறைவேறியதைக் கேட்ட 3 நாட்களுக்குப் பிறகு வில்லியம் மரணமடைந்தார். வில்லியம் தன்னுடைய நெருங்கிய நண்பரான வில்லியம் பிட்டின் கல்லரைக்கு அருகில் புதைக்கப்பட்டார்.
வில்லியம் வில்பர்ஃபோர்ஸ் ஒரு ஆங்கிலேய அரசியல்வாதி, கொடையாளி மற்றும் அடிமை வணிகத்தைத் தடுக்கும் இயக்கத்தின் தலைவராகவும் இருந்தார். இவர் 1780-ல் அரசியலில் நுழைந்தார். இறுதியாக யாக்சயாின் சுயேட்சை நாடாளுமன்ற உறுப்பினராக ஆனார். இவர் 1785-ல் கிறிஸ்தவராக மாறினார். இந்நிகழ்வு இவர் வாழ்க்கையில் பல மாற்றங்களைத் தந்தது. 17877-ல் வில்லியம், தாமஸ் கிரார்க்சோனட் சார்ப், கன்னா மோர் மற்றும் சார்லஸ் மிடில்டன் ஆகியோரைச் சந்தித்தார். இவர் அனைவரும் சேர்ந்து வில்லியம்-யை அடிமை ஒழிப்பு இயக்கத்தை முன்னெடுத்துச் செல்ல சம்மதிக்க வைத்தனர். விரைவில் இவ்வியக்கத்தின் முன்னோடியாகத் திகழ்ந்தார். ஆங்கில அடிமை வணிகத்திற்கு எதிராக 20 ஆண்டுகளாக போராடினார்.
வில்ஃபர்போர்ஸ் இங்கிலாந்திலுள்ள யார்க்சயர் மாகாணத்தில் உள்ள ஹல் என்ற ஊரில் ஆகஸ்ட் 24,1759-ல் ராபர்ட் வில்ஃபர்போர்ஸ் ஒரு செல்வ செழிப்புமிக்க வணிகர்,அவருடைய மனைவி எலிசபெத் பேர்டு ஆகிய இருவருக்கும் ஒரே மகனாகப் பிறந்தார். இவருடைய தாத்தா வில்லியம் கடல் கடந்து பால்டிக் நாடுகளுடன் வணிகம் செய்து, தன் குடும்பத்தைச் செழிப்புடன் வைத்திருந்தார். இவர் இரண்டு முறை ஹல்-ன் மேயராகத் தேர்ந்தெடுக்கப்பட்டார்.
வாய்வழி இலக்கியம் உருவாக்கிய சொல்) உரைநடை அல்லது வசனத்தில் இருந்தது. உரைநடை பெரும்பாலும் புராண அல்லது வரலாற்று மற்றும் பெரும்பாலும் தந்திரமான பாத்திரத்தின் கதைகளை உள்ளடக்கி இருந்தது. ஆப்பிரிக்காவில் உள்ள கதைசொல்லிகள் தங்கள் கதைகளைச் சொல்ல சில நேரங்களில் அழைப்பு மற்றும் பதில் நுட்பங்களைப் பயன்படுத்துகின்றனர். கவிதை ஒரு குறுகிய மற்றும் முரட்டுத்தனமான கதையை அடிப்படையாகக் கொண்ட ஒரு கதை கவிதையை விவரிக்கிறது. இதிகாசம், தொழில் வசனம், சடங்கு வசனம், ஆட்சியாளர்கள் மற்றும் பிற முக்கிய நபர்களின் புகழ் கவிதைகள் போன்றவை அடிக்கடி பாடப்படுகிறது: பாடகர்கள், சில சமயங்களில் " கிரிட்ஸ் " என்று அழைக்கப்படும் பகுதியுடன், தங்கள் கதைகளை இசையுடன் கூறுகின்றனர். காதல் பாடல்கள், வேலைப் பாடல்கள், குழந்தைப் பாடல்கள், எபிகிராம்கள், பழமொழிகள் மற்றும் விடுகதைகளுடன் அடிக்கடி பாடப்படுகிறது. இந்த வாய்வழி மரபுகள் ஃபுலா, சுவாகிலி, ஹவுசா மற்றும் வோலோஃப் உள்ளிட்ட பல மொழிகளில் உள்ளன.
குடியேற்ற காலத்திற்குப் பிந்தைய இலக்கியம் பெருகிய முறையில் வேறுபட்டது. சில எழுத்தாளர்கள் தங்கள் தாய்மொழிகளுக்குத் திரும்பினர். பொதுவான கருப்பொருள்கள் கடந்த காலத்திற்கும் நிகழ்காலத்திற்கும் இடையிலான மோதல், பாரம்பரியம் மற்றும் நவீனம், சுயம் மற்றும் சமூகம், அத்துடன் அரசியல் மற்றும் வளர்ச்சி ஆகியவை அடங்கும். மொத்தத்தில், பெண் எழுத்தாளர்கள் சுதந்திரத்திற்கு முன்பு இருந்ததை விட இன்று ஆப்பிரிக்க இலக்கியத்தில் சிறப்பாகப் பிரதிநிதித்துவப்படுத்தப்படுகிறார்கள். இணையம் ஆப்பிரிக்க இலக்கியத்தின் நிலப்பரப்பையும் மாற்றியுள்ளது. இது ஒகடாபுக்ஸ் போன்ற மின்னணு வாசிப்பு மற்றும் வெளியீட்டு தளங்களின் எழுச்சிக்கு வழிவகுத்தது.
குடியேற்ற காலத்தில் ஒரு பொதுவான கருப்பொருளாக அடிமைகள் பற்றிய கதை, பெரும்பாலும் மேற்கத்திய பார்வையாளர்களுக்காக ஆங்கிலம் அல்லது பிரெஞ்சு மொழியில் எழுதப்பட்டது. 1958 இல் வெளியிடப்பட்ட சினுவா அச்சிபேவின் திங்ஸ் ஃபால் அபார்ட், குறிப்பிடத்தக்க உலகளாவிய விமர்சனப் பாராட்டைப் பெற்ற முதல் ஆப்பிரிக்க இலக்கியங்களில் ஒன்றாகும். குடியேற்ற காலத்தின் பிற்பகுதியில் ஆப்பிரிக்க இலக்கியம் விடுதலை மற்றும் சுதந்திரத்தின் கருப்பொருள்களை அதிகளவில் கொண்டிருந்தது.
ஆப்பிரிக்க இலக்கியம் என்பது ஆப்பிரிக்காவில் இருந்து வரும் இலக்கியம், வாய்மொழி இலக்கியம் அல்லது ஆப்பிரிக்க மற்றும் ஆப்பிரிக்க-ஆசிய மொழிகளில் எழுதப்பட்டது. குடியேற்றவியத்திற்கு முந்தைய ஆப்பிரிக்க இலக்கியத்தின் எடுத்துக்காட்டுகள் குறைந்தபட்சம் கி.பி நான்காம் நூற்றாண்டிற்கு முந்தையதாக இருக்கலாம். கெப்ரா நெகாஸ்ட் அல்லது "புக் ஆஃப் கிங்ஸ்" என்பது மிகவும் பிரபலமான இலக்கிய நூலாகும்.
பி. கே. பேஜ் இங்கிலாந்திலுள்ள சுவான்சில் பிறந்தார். 1919 இல் தன்னுடைய குடும்பத்துடன் கனடா சென்றார். பேஜின் பெற்றோர்கள் அல்பெர்டாவில் உள்ள ரெட் டீருக்கு 1919 இல் இடம்பெயர்ந்தனர். அப்பொது பேஜிற்கு மூன்று வயதாகும்.பிறகு அவர்கள் கால்கரி மற்றும் வினிப்பெக் போன்ற நகரங்களுக்கும் சென்றனர். தன்னுடைய பெற்றோரைப் பற்றிக் கூறுகையில் அவர்கள் படைப்பாக்கத்திறன் கொண்டவர்களாகவும், ஊக்கப்படுத்துபவர்களாகவும், இணக்கவாதிகளாகவும், கலையை நேசிப்பவர்களாகவும் இருந்தனர். மேலும் அவர்கள் தனக்கு கவிதைகளை வாசித்துக் காட்டி உச்சரிக்கக் கற்றுத் தந்ததாகவும் கூறியுள்ளார். இவர் சிறுவயதாக இருக்கும் போதே கவிதையின் மொழி இயைபுவினால் இவரை அறியாது அதன் மேல் ஈர்ப்பு ஏற்பட்டது.
பின் 1941 ஆம் ஆண்டில் பேஜ் மொண்ட்ரியால் சென்றார். அங்குள்ள மொண்ட்ரியல் கவிஞர்கள் குழுவின் நட்பு அவருக்குக் கிடைத்தது. அந்தக் குழுவில் ஏ.எம். கிளெய்ன் மற்றும் எஃப். ஆர். ஸ்காட் ஆகியோர் இருந்தனர். 1944 இல் ஜூடித் கேப் எனும் புனைபெயரில் இவர் எழுதிய தெ சன் அண்டு மூன் என்ற காதற்செய்கை புதினம் வெளியானது. இந்த புதினத்தின் மறுபதிப்பானது, இவர் 1940 ஆம் ஆண்டில் எழுதிய சில சிறுகதைகளோடு 1973 இல் வெளியானது.
நவம்பர் 23 , 1916 – சனவரி 14, 2010) என்பவர் ஒரு கனட கவிஞர், புதின எழுத்தாளர், கட்டுரையாளர், ஆசிரியர் மற்றும் ஓவியர் ஆவார். இவர் முப்பதிற்கும் அதிகமான நூல்களை வெளியிட்டுள்ளார். குழந்தைகளுக்கான நூல்கள், கட்டுரைகள், சுயசரிதைகள் என ஏராளமான நூல்களை எழுதியுள்ளார். இவரது படைப்புகள் கனடாவில் உள்ள தேசிய காட்சியகத்தில் உள்ளது.
பிறகு இவர் கனட தேசியத் திரைப்பட வாரியத்தில் திரைக்கதை எழுத்தாளராக ஆனார். அங்குதான் மெக்லிகன் இதழின் முன்னாள் பதிப்பாளரான ஆர்தர் இர்வினைச் சந்தித்தார். பிறகு 1950 ஆம் ஆண்டில் அவரைத் திருமணம் செய்தார். திருமணத்திற்குப் பிறகு உலோகமும் பூக்களும் எனும் கவிதைத் தொகுப்பினை எழுதினார். 1954 இல் வெளிவந்த இந்தக் கவிதைத் தொகுப்பிற்காக இவருக்கு தலைமை ஆளுநர் விருது கிடைத்தது.
நார்த்ராப் ஃபிரை என்பவர் இவரின் உலோகமும் பூக்களும் எனும் கவிதைத் தொகுப்பைப் பாராட்டி பின்வருமாறு கூறுகிறார். தூய்மையான கவிதை என்று ஒன்று இருக்குமானால் அது இதுவாகத்தான் இருக்க முடியும்.
பிறகு பேஜ், புனித ஜான், நியூப்ரூன்ஸ்விக் நகரம் சென்றார். அங்கு ஒரு கடையில் உதவியாளராகப் பணிபுரிந்தார். பின் 1930 இறுதியில் வானொலி நடிகையானார்.
மத்தியதரைக் கடல் பகுதியில் பேய் மீன் அதிகமாக உள்ளது. கிழக்கு அட்லாண்டிக் பெருங்கடல் பகுதிகளிலும் காணப்படுகிறது, தென்மேற்கு கடற்கரை பகுதி மற்றும் தெற்கு போர்த்துக்கல் பகுதியிலும் உள்ளது. மேலும், வடமேற்கு அட்லாண்டிக் பகுதியிலும் இருக்கலாம். அவைகள் பிரதானமாக ஆழ்கடலிலேயே வாழ விரும்புகின்றன.
பேய் மீன் கடலோர பகுதி முதல் நெரிடிக் மண்டலம் வரை வசித்து வருவதால், அவற்றின் வீச்சு பல ஆயிரம் மீட்டர் ஆழம் வரை செல்லக் கூடியது. இம்மீன்கள் பொதுவாக சிறிய கூட்டமாக காணப்படுகின்றன, மேலும், அவ்வப்போது அவை பெரிய குழுக்களையும் உருவாக்குகின்றன.
பேய் மீன் அல்லது ராட்சத பேய் மீன் என்ற மீனானது மைலோபாட்டிடே குடும்பத்தைச் சேர்ந்தது. இம்மீனினமானது அழியக்கூடிய மீனின வரிசையில் உள்ளது. பெரும்பாலும் மீன்பிடிப்பதாலோ அல்லது வேறு காரணத்தாலோ அது அழியக்கூடிய நிலையில் இருக்கிறது.
பேய் மீனானது, தன் இனத்தை சார்ந்த மற்ற மீன்களை விட பெரிதாக இருக்கும். இது 5.2 மீட்டர் நீளம் வரை வளரும் அதிகபட்சமாக வளரும். இது மிகப் அதிகமாக கதிர்வீசக் கூடிய மீனாகும். இம்மீனின் வாலில் முள் கொண்டது.
என்று பன்னிருபடலம், புறத்திணைகள் வெட்சி, கரந்தை, வஞ்சி, காஞ்சி, உழிஞை, நொச்சி, தும்பை ஆகிய ஏழும் புறம் ஆகும். வாகை, பாடாண், பொதுவியல் ஆகிய மூன்றும் புறத்துக்கும் புறமானவை ஆகும். கைக்கிளை பெருந்திணை ஆகிய இரண்டும் அகத்திற்கும் புறமான அகப்புறம் எனப் பன்னிரண்டு திணைகளைக் கூறுகின்றது. பன்னிருபடலத்தை அடியொற்றி எழுந்த நூலானப் புறப்பொருள் வெண்பாமாலையும் புறத்திணைகள் பன்னிரண்டு எனக் கூறுகின்றது. ஆனால், தொல்காப்பியர் ஏழுதிணைகளை மட்டும் புறத்திணைகளாகக் குறிப்பிடுகிறார்.
புறத்திணை என்பது “காதலைத் தவிர ஏனையச் செய்திகள் எல்லாம் புறத்திணையின் பாடு பொருளாகும். எனினும் போர்ச் செய்தியே பேரிடம் பெறுகிறது” புறத்திணை என்பது போர் முறை பற்றியதாகும் என்பது பல அறிஞர்களின் கருத்தாகும்.
துறை என்பது ஒரு சிறிய பிரிவு அல்லது பகுப்பு ஆகும். இது இடம், கடல்துறை, நீர்த்துறை, நீராடு துறை, பொருள் கூறு வகை, ஒழுங்கு, உபாயம் என்று பல பொருள் பெறும். “தொல்காப்பியத்தில் துறை என்பது திணையின் பல பகுதிகளில் ஒன்றாகவும் வகை என்பது அப்பகுதிகள் பலவற்றை உட்கொண்டதாகவும் விளங்குகின்றன. ஆனால் புறப்பொருள் வெண்பாமாலையில இத்தகைய வேறுபாடில்லை, வகை, துறை என்று ஐயனாரிதனார்
வெட்சி, வஞ்சி, உழிஞை, தும்பை, வாகை, காஞ்சி, பாடாண் ஆகிய ஏழினைப் புறத்திணைகளாகக் கூறுகிறது தொல்காப்பியம். தொல்காப்பியப் புறத்திணையியலில் கூறப்பட்டுள்ள ஏழுதிணைகளும் அகத்திணையியலில் கூறப்பட்ட ஏழு திணைகளோடு இயைபுபடுத்திக் காட்டப்பட்டுள்ளன. அகத்திணைகளோடு பொருத்திக்காட்ட வேண்டி புறத்திணைகளை ஏழு என்று கூறப்பட்டதாக நச்சினார்க்கினியர் தம் உரையில் குறிப்பிட்டுள்ளார்.
தொல்காப்பியப் புறத்திணைக் கோட்பாடு என்பது தொல்காப்பியத்தின் முப்பெரும் பிரிவுகளில் ஒன்றான பொருளியலில் சமூக வாழ்க்கையின் அக வாழ்க்கைத் தவிர்த்த பிற சமூகப் புறவாழ்க்கை சார்ந்த திணைகளுக்காக வகுத்த வாழ்க்கைக் கோட்பாடாகும்.
தொல்காப்பியர் குறிப்பிடுகின்ற போர் முறைகள் “குறிஞ்சி, முல்லை, மருதம், நெய்தல் ஆகிய நானிலங்களும் தனித்தனியான அரசியல் அமைப்பில் இருந்து காலகட்டத்தில் நடந்த போர் முறைகளைக் குறிப்பனவாகும்.
திணை என்பதற்கு இடம், வீடு, குலம், ஒழுக்கம், பிரிவு என்று பல்வேறு பொருள்கள் உண்டு. இலக்கியத்தில் திணை என்பது ஒழுக்கம், பிரிவு என்ற பொருளில் வந்துள்ளது. மக்கள் கொள்கின்ற ஒழுக்க முறைமையே திணையாகும்.
தேக்க நிலைப்பு உணவு அல்லது நீண்டநாள் கெடாத உணவு என்பது காற்று புகாத கொள்கலனில் அறை வெப்பநிலையில் பாதுகாப்பாக வைக்கக்கூடிய ஒரு வகை உணவு. இது சாதாரணமாக குளிர்சாதனப்பெட்டியில் சேமித்து வைக்கப்படும் உணவை சார்ந்ததாகும், ஆனால் இவை பதப்படுத்தப்பட்டு வருகின்றன, இதனால் அவை பாதுகாப்பான அறை அல்லது சுற்றுப்புற வெப்பநிலையிலேயே நீண்ட காலம் பாதுகாப்பாக சேமிக்கப்படுகின்றன .உதாரணமாக 1983 இல் முதலாவதாக உருவாக்கப்பட்ட ராஞ்ச் உணவு அலங்கார தேக்க நிலைப்புமுறையால் காய்கறி/பழக் கலவையானது 150 நாட்களுக்கு கெடாமல் இருந்தது.
பல்வேறு உணவுப் பாதுகாப்பு முறைகள் மற்றும் உணவு பொதியல் தொழில் நுட்பங்கள் உணவுப் பொருட்களின் வாழ்வை அதிக நாட்கள் நீட்டிக்க பயன்படுத்தப்படுகின்றன. உணவு பொருளில் உள்ள தண்ணீரின் அளவை குறைப்பது, அதன் அமிலத்தன்மை அதிகரித்தல் அல்லது கதிர்வீச்சி ஏற்படுத்துதல் அல்லது உணவை கொதிக்கவைத்து, பின்னர் அதை காற்று புகாத இறுக்கமான கொள்கலனில் அடைத்து வைத்தல் போன்ற வழிகளைக் கடைபிடிப்பதன் மூலம் உணவுப் பொருட்களில் நுண்கிருமிகள் பெருகும் என்ற அச்சப்பட தேவையில்லை. மேற்கூறிய அனைத்து வழிமுறைகளுமே நீண்டநாள் கெடா உணவின் தன்மையையும் சுவையையும் மாறுபடுவதிலிருந்து தடுக்கிறது.
சில உணவுகளுக்கு மாற்று இடுபொருட்கள் பயன்படுத்தப்படுகிறது. சாதாரண எண்ணெய்கள் மற்றும் கொழுப்பு பொருட்களால் செய்யப்பட்ட உணவுப்பொருட்கள் குளிரூட்டியில் வைக்கப்படவில்லை என்றால் கெட்டுப்போய்விடும். இதற்குப் பதிலாக ஐதரசனேற்றம் எண்ணெயில் தயாாிக்கப்பட்ட உணவுகள் கெட்டுப்போவதைத் தாமதப்படுத்துகிறது. இது தொழில்துறை உணவு உற்பத்தியில் பொதுவான அணுகுமுறையாகும், ஆனால் மாறுபக்க கொழுப்புகளுடன் தொடர்புடைய சுகாதார அபாயங்கள் பற்றிய சமீபத்திய கவலைகள் பல அதிகார எல்லைகளில் தங்கள் கடுமையான கட்டுப்பாட்டை மேற்கொண்டுள்ளன. பல இடங்களில் மாறுபக்க கொழுப்புக்கள் தடை செய்யப்படவில்லை என்றாலும், புதிய அடையாளம் இடுதல் சட்டங்கள் உள்ளன. அவை தொகுப்புகளில் அச்சிடப்பட வேண்டிய தகவல்களைக் கொண்டிருக்கின்றன. மாறுபக்க கொழுப்பு அளவு பற்றிய தகவல்களை சில பொருட்களுக்கு வெளியிடப்பட வேண்டும் என்ற சட்டம் கொண்டுவரப்பட்டுள்ளது.
மலர்ப்பயிர்கள் என்பது படுக்கைத்தாவரங்கள், வீட்டுத்தாவரங்கள், பூந்தோட்டம் மற்றும் தொட்டிச் செடிகள், பசும் இலைகளுக்காக வளர்க்கும் தாவரங்கள் மற்றும் கொய் மலர்களை உள்ளடக்கியது. பொதுவாக பண்ணை நாற்று தாவரங்களிலிருந்து பூக்கும் தாவரப் பயிர்களான ஹெர்பெஸ்ஸஸ் வேறுபட்டவையாக உள்ளன. பெரும்பாலும் குறுஞ்செடிகள், படுக்கை மற்றும் பூந்தோட்டத் தாவரங்கள் இளம் மலர்ப்பயிர்களையும் காய்கறிப் பயிர்களையும் உள்ளடக்கியவை. அவை சிறு சிறுப் பைகள் , தொட்டிகள் தொங்கும் கூடைகள் ஆகியவற்றில் கட்டுப்படுத்தப்பட்ட சூழ்நிலையில் வளர்க்கப்பட்டு, அதிகப் படியாக பூந்தோட்டங்களுக்காகவும், சில அலங்கார வேலைப்பாட்டிற்காகவும் விற்கப்படுகின்றன. பீலர்கோனியம் , இம்பேடியன்ஸ் மற்றும் பெடுனியா போன்றவை சிறந்தப் படுக்கை தாவரங்களாகும். அமெரிக்காவின் பயிரிடும்வகை பூந்தோட்டங்களில் சாமந்தியின் பல்வேறுச் சிற்றினங்கள் அதிகப்படியாக காணப்படுகின்றன.
கொய் மலர்கள் பொதுவாக கொத்துக்களாகவும், இலையுடன் கூடிய பூச்சென்டுகளாகவும் விற்கப்படுகின்றன. கொய் மலர்கள் உற்பத்தியானது பிரித்தியேகமாக கொய் மலர் தொழிற்சாலை என அழைக்கப்படுகிறது. இலை மற்றும் பண்ணையம் என்பது மலரியலின் சிறந்த வேலைப்பாடுகளான இடைவெளி, கவாத்து செய்யும் பயிற்சி, உகந்த மலர் அறுவடைப் பயிற்சி, அறுவடைக்கு பின் செய்நேர்த்தி முறைகள் சேமிப்பு, பதப்படுத்துதல் மற்றும் சிப்பம்மிடல் ஆகியவற்றை உள்ளடக்கியது. ஆஸ்ரேலியா மற்றும் அமெரிக்க நாடுகளில் சில மலர் பயிர் சிற்றினங்கள் காடுகளிலிருந்து பெறப்பட்டு, கொய் மலர் சாகுபடிச் சந்தைகளில் விற்கப்படுகின்றன.
உள்ளரங்குகளில் வளர்க்கப்படுவதற்காக மலர்ப்பயிர்கள் அதிகமாக தொட்டிகளில் விற்கப்படுகின்றன. பொய்ன் செட்டியா, ஆர்க்கிட்கள், சிவந்தி இனங்கள், அசாரியாஸ் போன்றவை அதிகமாக பயிரிடப்படும் அழகு மலர் தாவரங்களாகும். அலுவலகம், உணவகம், உணவு விடுதி ஆகியவற்றின் உள்ளரங்கு மற்றும் முற்றங்களில் வளர்க்கப்படும் இலைத்தாவரங்களும் தொட்டிகள் மற்றும் தொங்கும் கூடைகளில் விற்கப்படுகின்றன.
மலரியல் அல்லது மலர் சாகுபடி என்பது தோட்டங்கள் பூ விற்பனையாளர்கள், மலர் தொழிற்சாலைகளில் மலர் பயிர்கள் மற்றும் அலங்காரத் தாவரங்களின் சாகுபடி முறைகளைப் பற்றி படிக்கும் தோட்டக்கலை அறிவியல் அறிவியல் துறையாகும். தாவரப் பெருக்க முநைகளைப் பயன்படுத்தி புதிய இரகங்களை உருவாக்கி வளா்ச்சியை ஏற்படுத்துவதே மலரியல் நிபுணர்களின் முக்கிய வேலையாகும்.
இதில் மூன்று செங்குத்தான கண்ணாடிக் குழல்கள் அடியில் இணைக்கப்பட்டுள்ளன. உள் குழல் சற்றே கந்தகம் கலந்த நீரை ஊற்ற திறந்துள்ளது. இந்தத் தாழ் அடர்த்தி அமிலநீர் மின்கடத்துமையைக் கூட்டி, மின்சுற்று இணைந்திருக்கவும் உதவுகிறது. இரு பக்கக் குழல் ஒவ்வொன்றிலும் அடியில் பிளாட்டின மின்முனை வைக்கப்படுகிறது; இதில் ஒன்று மின்வாயிலின் நேர்முனையிலும் மற்றொன்று எதிர் முனையிலும் இணைக்கப்படுகின்றன. மின்னோட்டம் காப்மன் வோட்டாமீட்டர் வழியாகப் பாயும்போது, நேர் மின்முனையில் வளிம உயிரகமும் எதிர்முனையில் வளிம நீரகமும் சேர்கின்றன. ஒவ்வொரு வளிமமும் நீரை இடம்பெயரச் செய்து வெளிப்பக்கக் குழல்களின் மேற்பகுதியில் திரள்கின்றன.
காப்மன் வோல்டாமீட்டா் என்பது 1866ஆம் ஆண்டில் ஆகத்து வில்கெல்ம் வான் காப்மேன் என்பவரால் கண்டுபிடிக்கப்பட்ட தண்ணீரை மின்னாற்பகுப்பு செய்வதற்கான ஒரு கருவியாகும். இந்த ஆய்கருவியைப் பயன்படுத்தி நீரின் பருமன் அளவு இயைபைக் கண்டறியலாம். சற்றே கந்தக அமிலம் கலந்த நீரில் மின்னோட்டத்தை செலுத்தும் போது நீரானது மின்னாற் பகுக்கப்பட்டு நோ்மின் வாயில் உயிரகமும் எதிா்மின் வாயில் நீரகமும் கிடைக்கின்றன.
வளிமங்கள் திரளும் குழல்கள் அளவீடு குறிக்கப்ப்ட்டவை. எனவே, அவற்றில் திரளும் வளிமத்தின் பருமனைக் கண்டுபிடிக்கலாம். நீரின் பருமன் இயைபும் நிறை அல்லது பொருண்மை இயைபும் பொருண்மைச் சதவீத இயைபும் பின்வருமாறு:
பாரடே பயன்படுத்திய "வோல்ட்டா- எலெக்ட்ரோமீட்டர்" என்ற சொல்லை ஜான் பிரெடெரிக் டானியல் "வோல்டா மீட்டர்" எனச் சுருக்கி வழங்கினார்.
உயர்கல்வித் துறை ) என்பது என்பது தமிழ்நாடு அரசின் ஒரு துறை ஆகும். இத்துறை உயர்கல்வியை மாநிலம் முழுவதும் பரவலாக்கப்படுவதற்காக தொடங்கப்பட்டுள்ளது.
உயர்கல்வித் துறையானது சமூகத்தின் தேவைகளை அடிப்படையாகக் கொண்டு கொள்கைகள், சட்டங்கள், விதிமுறைகள் மற்றும் பலவேறு திட்டங்களை இயற்றி நடைமுறைப்படுத்துவதை அடிப்படை நோக்கமாக கொண்டுள்ளது.
வல்லினம் மிகும் இடங்கள் என்பது தமிழ் மொழியில் அடுத்தடுத்து இரண்டு சொற்கள் வரும்போது முதல் சொல்லின் இறுதியில் ஒரு வல்லின எழுத்துச் சேர்வதைக் குறிக்கும். ஒரு நிலைமொழியோடு வருமொழி க, ச, த, ப வருக்க எழுத்துகளில் தொடங்குஞ் சொல்லாக அமையும்பொழுது அவ்வல்லொற்று சிலவிடங்களில் மிகுந்தும் சிலவிடங்களில் மிகாமலும் வரும். இவற்றையறிந்து பயன்படுத்தாமையைச் சந்திப்பிழையெனக் கூறுவர்.